Joulupuu on rakennettu (kirja)

Joulupuu on rakennettu on joulukuusesta, joulukoristeista ja niiden historiasta kertova teos, jonka ovat kirjoittaneet Kaisa Koivisto, Hannele Nyman ja Marjo-Riitta Saloniemi. Teos on ilmestynyt vuonna 2009, ja sen on kustantanut Tammi.

Kirja on syntynyt kirjoittajiensa kahden vuosikymmenen mittaisen harrastuksen tuloksena, mutta alkusysäyksen sille on antanut Helsingin yliopiston kansatieteen professori Bo Lönnqvist.Joulupuu on rakennettu, s. 11 Kirjoittajista Kaisa Koivisto on Suomen Lasimuseon intendentti, Hannele Nyman Helsingin taiteilijaseuran näyttelysihteeri ja tutkija ja Marjo-Riitta Saloniemi on Vapriikin näyttelypäällikköJoulupuu on rakennettu, s. 224. Teos on siten kirjoitettu tutkijan asiantuntevin ottein, mutta on samalla harrastajalle lähdeteos ja nostalgikolle selailukirja.Seppo Paajanen, Etelä-Saimaa 18.12.2009, Anu Susi ja Mari Ikonen, Aarre 2009/12.

Teos on ensimmäinen kirja keskieurooppalaisperäisestä suomalaisesta joulukuusesta. Se antaa perusteellisen, liki täydellisen kuvauksen joulukuusen ja sen koristeiden historiastaSeppo Paajanen, Kuusi kruunaa joulun, Etelä-Saimaa Glorian koti, joulukuu 2009, saksalaisesta joulukoristeisiin keskittyneestä Lauschan kylästä ja ainoasta suomalaisesta joulukoristeiden valmistajasta K. A. Weiste Oy:stä.Joulupuu on rakennettu, s. 7 Kriitikko luonnehtii sitä sen monipuolisen sisällön vuoksi kirjalliseksi joulukuuseksi.Marja Ylönen, Satakunnan Kansa 6.12.2009

Kirjan runsas kuvitus sisältää vanhoja joulukoristemainoksia, kotialbumeiden joulukuvia ja havainnekuvia. Myös keräilyharrastuksesta on artikkeli, ja lopussa on joulusanasto.

Kirjan nimi perustuu suosittuun joululauluun "Joulupuu on rakennettu", joka aikoinaan levitti Suomessa voimakkaasti ajatusta joulukuusesta.Joulupuu on rakennettu, s. 9

 Lähteet 

 Aiheesta muualla 
Joulupuu on rakennettu Tammen sivustolla

Luokka:Joulukoristeet
Luokka:Kirjat kulttuurihistoriasta
Luokka:Suomalaiset tietokirjat
Luokka:Vuoden 2009 kirjat